Доклад
за 
качеството на водата за питейно-битови цели в област Видин за периода 2019 – 2021 г.

За контрол на качествата на питейната вода РЗИ–Видин съвместно с „ВиК- Видин” ЕООД ежегодно разработват програма за мониторинг на качествата на питейната вода, подавана от „ВиК-Видин” ЕООД, за задоволяване на питейно-битовите нужди на населението от област Видин. Настоящата програма за мониторинг на качествата на питейната вода, подавана за нуждите на населението от област Видин е разработена съвместно от местните компетентни органи – РЗИ-Видин и „ВиК-Видин” ЕООД, съгласно изискванията на Наредба №9 на МЗ, МРРБ и МОСВ за качеството на водата, предназначена за питейно битови цели (обн. ДВ бр.30/2001г., изм. ДВ бр. 87 от 30.10.2007 г., изм. и доп., ДВ бр 1 от 4.01.2011 г., изм. ДВ. бр.15 от 21 февруари 2012г., изм. и доп. ДВ. бр.102 от 12 декември 2014г., изм. и доп. ДВ бр. 6 от 16.01.2018 г.). В област Видин в зависимост от географското разположение на водоснабдените населени места и приблизително еднаквите качества на разпределяната вода са обособени 47 зони на водоснабдяване. Инспекторите от дирекция ОЗ при РЗИ-Видин вземат проби вода от пунктове за пробонабиране, които за област Видин са общо 270. Местоположението им е избрано така, че резултатите от извършваните анализи да дават информация за текущото състояние на разпределителните мрежи и в съответствие чл.6 ал.1 т.1 от Наредба №9. Пробите питейна вода се изследват по микробиологични, химични и радиологични показатели. 
· 2021 година
През 2021 г. общият годишен обем на водните проби за нуждите на мониторинга по показатели от група А, който трябва да осигурява РЗИ-Видин по смисъла на чл.8 от Наредба 9, е 80 бр. В лабораторията на РЗИ-Видин са изследвани 83 броя проби питейна вода при консуматорите от централно водоснабдени населени места по показатели, включени в А мониторинг. Двадесет и осем или 33,7% от пробите, които са взети не отговарят на изискванията на Наредба №9. Констатираните отклонения най-често са по показател „Колиформи“, „Ешерихия коли“ и „Остатъчен свободен хлор“. Общият годишен обем на водните проби за нуждите на мониторинга по показатели от група Б, който трябва да осигурява РЗИ-Видин по смисъла на чл.8 от Наредба 9, е 48 бр. В лабораторията на РЗИ-Видин са изследвани 48 броя проби питейна вода при консуматорите от централно водоснабдени населени места по показатели, включени в Б мониторинг. Две от пробите или 4,2% не отговаря на Наредба №9 за качеството на водата, предназначена за питейно-битови цели. Констатираните отклонения са по показател „Желязо“.
Броя на изследваните проби вода по Наредба №12 за качествените изисквания към повърхностни води, предназначени за питейно-битово водоснабдяване е 5 – стандартни.

По искане на РЗИ-Видин от РЗИ-Плевен са изследвани 48 броя питейни води за съдържание на трихалометани, бензен, 1,2-дихлоретан, тетрахлоретан, трихлоретен, натрий, селен, живак, олово, антимон, полициклични ароматни въглеводороди, бенз/а/пирен и пестициди. 

По искане на РЗИ-Видин от РЗИ-Враца са изследвани 23 броя питейни води за определяне на Обща бета – активност и съдържание на естествен уран. 
През 2021 г. общия годишен обем на водните проби, за нуждите на мониторинга, който трябва да осигури „ВиК-Видин” ЕООД, според определените зони на водоснабдяване, тяхната категоризация, съгласно Таблица Б.1 към Приложение 2 от Наредба № 9 е:

· за мониторинг по показателите от група А – 157 бр.

· за мониторинг по показателите от група Б – 51 бр.
Изследвани са 208 броя проби питейна вода при консуматорите от централно водоснабдени населени места по показатели, включени в мониторинга. През 2021 г. е извършен мониторинг по показател бромати на 48 бр. проби питейна вода, както и мониторинг по показател уран на 26 бр. проби питейна вода. Изпитванията са възложени на акредитирани лаборатории. 

Няма нестандартни проби вода по химични и микробиологични показатели. До края на 2021 г., са извършени 8 бр. анализи на проби питейна вода, по радиологични показатели. Изпитванията са възложени на акредитирана лаборатория. Няма нестандартни проби вода по радиологични показатели. 

Извършени са 127 бр. анализи на проби питейна вода по Наредба № 1/2007 г. за проучване, ползване и опазване на подземните води и 5 бр. анализи на проби питейна вода по Наредба № 12/2002 г. за качествените изисквания към повърхностни води, предназначени за питейно-битово водоснабдяване.
· 2020 година
През 2020 г. общият годишен обем на водните проби за нуждите на мониторинга по показатели от група А, който трябва да осигурява РЗИ-Видин по смисъла на чл.8 от Наредба 9, е 82 бр. В лабораторията на РЗИ-Видин и РЗИ-Монтана са изследвани 90 броя проби питейна вода при консуматорите от централно водоснабдени населени места по показатели, включени в А мониторинг. Двадесет и девет или 32,2% от пробите, които са взети не отговарят на изискванията на Наредба №9. Общият годишен обем на водните проби за нуждите на мониторинга по показатели от група Б, който трябва да осигурява РЗИ-Видин по смисъла на чл.8 от Наредба 9, е 39 бр. В лабораторията на РЗИ-Видин и РЗИ-Монтана са изследвани 24 броя проби питейна вода при консуматорите от централно водоснабдени населени места по показатели, включени в Б мониторинг. Две от пробите или 8,3% не отговаря на Наредба №9 за качеството на водата, предназначена за питейно-битови цели. 
Броя на изследваните проби вода по Наредба №12 за качествените изисквания към повърхностни води, предназначени за питейно-битово водоснабдяване е 5 – стандартни.
По искане на РЗИ-Видин от РЗИ-Плевен са изследвани 39 броя питейни води за съдържание на трихалометани, бензен, 1,2-дихлоретан, тетрахлоретан, трихлоретен, натрий, селен, живак, олово, антимон, полициклични ароматни въглеводороди, бенз/а/пирен и пестициди. 
По искане на РЗИ-Видин от РЗИ-Враца са изследвани 20 броя питейни води за съдържание на естествен уран. 
През 2020 г. общия годишен обем на водните проби, за нуждите на мониторинга, който трябва да осигури „ВиК-Видин” ЕООД, съгласно Таблица Б.1 към Приложение 2 от Наредба № 9, е 164 бр. за мониторинг по показателите от група А и 43 бр. за мониторинг по показателите от група Б. Изследвани са 207 броя проби питейна вода при консуматорите от централно водоснабдени населени места по показатели, включени в мониторинга. 
През 2020 г. е извършен мониторинг по показател бромати на 48 бр. проби питейна вода, както и мониторинг по показател уран на 28 бр. проби питейна вода. Изпитванията са възложени на акредитирани лаборатории. 
Няма установени нестандартни проби вода по химични и микробиологични показатели. През 2020 г., са извършени 4 бр. анализи на проби питейна вода, по радиологични показатели. Изпитванията са възложени на акредитирана лаборатория. Няма установени нестандартни проби вода по радиологични показатели. Двете нестандартни проби по радиологични показатели от 2019 г., които не отговаряха на изискванията на Наредба № 9 за качеството на водата по показател „обща α-активност са изследвани повторно през 2020 г. и са стандартни. 

Извършени са 83 бр. анализи на проби питейна вода по Наредба № 1/2007 г. за проучване, ползване и опазване на подземните води, които отговарят на изискванията на Наредбата и 5 бр. анализи на проби питейна вода по Наредба № 12/2002 г. за качествените изисквания към повърхностни води, предназначени за питейно-битово водоснабдяване, които отговарят на изискванията на Наредбата.
· 2019 година

През 2019 г. общият годишен обем на водните проби за нуждите на мониторинга по показатели от група А, който трябва да осигурява РЗИ-Видин по смисъла на чл.8 от Наредба 9, е 83 бр. В лабораторията на РЗИ-Видин и РЗИ-Монтана са изследвани 98 броя проби питейна вода при консуматорите от централно водоснабдени населени места по показатели, включени в А мониторинг. Четиридесет и една или 41,8% от пробите, които са взети не отговарят на изискванията на Наредба №9. Общият годишен обем на водните проби за нуждите на мониторинга по показатели от група Б, който трябва да осигурява РЗИ-Видин по смисъла на чл.8 от Наредба 9, е 48 бр. В лабораторията на РЗИ-Видин и РЗИ-Монтана са изследвани 50 броя проби питейна вода при консуматорите от централно водоснабдени населени места по показатели, включени в Б мониторинг. Четири от пробите или 8,0% не отговаря на Наредба №9 за качеството на водата, предназначена за питейно-битови цели. 
Броя на изследваните проби вода по Наредба №12 за качествените изисквания към повърхностни води, предназначени за питейно-битово водоснабдяване е 5 – стандартни.

По искане на РЗИ-Видин от РЗИ-Плевен са изследвани 48 броя питейни води за съдържание на трихалометани, бензен, 1,2-дихлоретан, тетрахлоретан, трихлоретен, натрий, селен, живак, полициклични ароматни въглеводороди, бенз/а/пирен и пестициди.

По искане на РЗИ-Видин от РЗИ-Враца са изследвани 21 броя питейни води за съдържание на естествен уран. 
През 2019 г. е преизпълнен заложения план за пробите питейна вода от централни водоизточници.
През 2019 г. общия годишен обем на водните проби, за нуждите на мониторинга, който трябва да осигури „ВиК-Видин” ЕООД, съгласно Таблица Б.1 към Приложение 2 от Наредба № 9, е 164 бр. за мониторинг по показателите от група А и 51 бр. за мониторинг по показателите от група Б. Изследвани са 220 броя проби питейна вода при консуматорите от централно водоснабдени населени места по показатели, включени в мониторинга. 
През 2019 г. е извършен мониторинг по показател бромати на 48 бр. проби питейна вода, във всички зони на водоснабдяване, както и мониторинг по показател уран на 31 бр. проби питейна вода. 
Извършени са 77 бр. анализи на проби питейна вода, по Наредба № 1/2007 г. за проучване, ползване и опазване на подземните води и 5 бр. анализи на проби питейна вода, по Наредба № 12/2002 г. за качествените изисквания към повърхностни води, предназначени за питейно-битово водоснабдяване. 
До края на 2019 г., са извършени 8 бр. анализи на проби питейна вода, по радиологични показатели. Изпитванията са възложени на акредитирана лаборатория. От тях, 2 бр., не отговарят на изискванията на Наредба № 9 за качеството на водата, по показател „обща α-активност”. Пробите са изследвани повторно.
Мониторинг на качествата на питейната вода – РЗИ-Видин
	Мониторинг


	Брой проби
	2019 г.
	2020 г.
	2021 г.

	А
	план
	83
	82
	80

	
	изследвани
	98
	90
	83

	Б
	план
	48
	39
	48

	
	изследвани
	50
	24
	48


През 2020 г. има зони за водоснабдяване с неизпълнен мониторинг по показатели от група Б. Поради усложнената епидемиологична обстановка в страната, свързана с COVID 19, и ангажираността на служителите от дирекция „Обществено здраве“ в осъществяването на контрол за спазването на противоепидемичните мерки в обектите с обществено предназначение на територията на област Видин и граничният здравен контрол на ГКПП Дунав мост 2 и ГКПП Връшка чука доведе до липса на ресурс и невъзможност за изпълнение на контролния мониторинг по показатели от група Б от страна на РЗИ-Видин за 2020 г., заложен в Плана за дейността на дирекция „Обществено здраве“. 
За отчетения период няма зони с установени отклонения в качеството на питейната вода по микробиологични показатели и/или химични показатели с трайни несъответствия.

Предприети мерки от страна на „ВиК-Видин“ ЕООД и общините в област Видин за подобряване качеството на питейната вода:
„ВиК-Видин“ ЕООД
Извършване на постоянен и периодичен мониторинг на качеството на водата, предназначена за питейно-битови нужди в населените места от област Видин. 

Извършване на планови (пролетни и есенни) и извънредни дезинфекции на водопроводните мрежи и съоръжения в населените места от област Видин.
Закупени и монтирани дозаторни помпи за обеззаразяване на водата с белина – общо 1 бр. за периода.
Община Видин
През 2021 г. в община Видин не са изпълнявани проекти и дейности имащи отношение към подобряване качеството на питейната вода.
Община Белоградчик
В с. Дъбравка е подменен азбестоциментов тръбопровод Ф80 с дължина 327 м. Доставени и положени са тръби HDPE (PE 100) Ф90 mm) 10 bar заедно със съответните фасонни части, спирателни кранове и сградни отклонения съгласно изискванията на проекта.
Община Макреш
През 2021 г. община Макреш е извършвала почистване на терена на водоохранителната зона на Допълнително водохващане за с. Раковица. 
Своевременно е уведомявано ВиК за всички аварии на територията на общината.
Община Грамада

Община Грамада е кандидатствала пред ПУДООС с Проект „Промяна на инвестиционно намерение рехабилитация и доизграждане на водопроводната мрежа в гр. Грамада, общ. Грамада, област Видин“, както и с Проект „Подмяна на част от водопроводната мрежа на гр. Грамада, с. Бранковци и с. Тошевци, общ. Грамада, област Видин“. И двата проекта към настоящия момент не са финансирани от ПУДООС. 
Община Грамада има изготвен проект и за „Реконструкция (подмяна) на съществуващ външен водопровод, захранващ с вода напорен резервоар на гр. Грамада от помпена станция „Бояново“
Община Бойница

Извършено е почистване по трасето на външен водопровод от помпена станция Кула до водна кула с. Бойница.

Почистено е трасето на външен напорен водопровод от помпена станция с. Раброво до водна кула с. Раброво.

Извършва се редовно почистване на санитарно-охранителните зони при водохващанията в с. Шишенци, с. Бориловец и с. Периловец.

Община Кула

Поетапно е източвана водопроводната мрежа, при което са почиствани утайките и промивните инсталации. От „ВиК“ ЕООД – Видин е разработен специален график, благодарение на който не се е налагало спиране на водоподаването. 
Почиствани са кладенците, които обслужват населените места в община Кула, както и дезинфекцирани резервоарите и водопроводната мрежа.
Община Ново село

През 2021 г. в община Ново село не са изпълнявани проекти и дейности имащи отношение към подобряване качеството на питейната вода.
Община Брегово
Община Брегово стриктно следи за недопускането на нерегламентирани сметища в районите на помпените станции, намиращи се в гр. Брегово, с. Косово и с. Връв.

Община Ружинци
През 2021 г. е изпълнен одобреният проект за „Реконструкция и изграждане на нови участъци на вътрешната водопроводна мрежа на с. Бело поле и с. Ружинци, община Ружинци“, по „Програмата за развитие на селските райони 2014-2020 г.“, на обща стойност – 4 898 742 лв. В рамките на проекта са подменени старите водопроводни участъци с нови водопроводни участъци, както следва с. Ружинци – 13 км. и с. Бело поле – 8 км. След приключване на изпълнението по проекта водопроводните участъци са предадени за стопанисване и използване от ВиК Видин.
Община Димово

Подменен водопровод в с. Гара Орешец – 408 м. с HDPE тръби с висока плътност. Редовно са почиствани санитарно-охранителните зони на водоизточниците, напорните резервоари и помпените станции. 
Община Чупрене
През 2021 г. в община Чупрене е започнат проект „Реконструкция на водоснабдителната мрежа на селата Долни Лом, Горни Лом, Репляна и Средогрив“.
През периода 2019 – 2021 г. на управителя на „ВиК-Видин“ ЕООД са съставени общо 17 предписания за неотговарящи проби питейна вода по показателите включени в А и Б мониторинг, които не отговарят на Наредба №9 за качеството на водата, предназначена за питейно-битови цели.
За установяване на административни нарушения на управителя на „ВиК-Видин“ ЕООД са съставени общо 11 акта.  Девет са за неспазване на Закона за здравето, два за неспазване на Закона за водите, във връзка с  Наредба №9 от 16.03.2001 г. за качеството на водата, предназначена за питейно битови цели.  През периода 2019 – 2021 г. са издадени 11 НП – 8 отменени и 3 платени на обща стойност 3 000 лв.
На сайта на РЗИ-Видин се публикува информация за резултатите от извършения мониторинг на питейната вода, както и за взетите мерки при установяване на несъответствията.

Предоставената от ВиК оператора вода за питейно–битови цели за населението на територията на област Видин е безопасна и с трайни показатели, в съответствие с Наредба №9 от 16.03.2001 г. за качеството на водата, предназначена за питейно-битови цели. 
